stanford-oval/wikipedia huggingface dataset:
סקרלט ג'והנסון
ביוגרפיה

ג'והנסון נולדה בניו יורק, ניו יורק שבארצות הברית. אביה, קרסטן ג'והנסון, יליד דנמרק בן למשפחה נוצרית, הוא בנו של התסריטאי והבמאי איינר יוהנסון. אמה, מלאני סלואן (במקור שלמברג), היא בת למשפחה יהודית מאזור הברונקס. ג'והנסון חוגגת גם את חג המולד וגם את חנוכה, ומגדירה את עצמה כיהודייה. ונסה, אחותה הגדולה, אף היא עוסקת בתחום המשחק. לה אח תאום בשם האנטר, אח גדול בשם אדריאן, ואח למחצה בשם כריסטיאן מנישואיו הראשונים של אביה. ב-2017 סיפרה ג'והנסון בתוכנית "Finding Your Roots" שיש לה קרובי משפחה שנספו בשואה בגטו ורשה.
מגיל צעיר למדה ג'והנסון במכון לי סטרסברג לתיאטרון ולקולנוע שבניו יורק, אך את הקריירה המקצועית התחילה מוקדם יותר בלוס אנג'לס, שם שיחקה כשהייתה בת 8 בלבד ב-1992 במחזה "Sophistry" יחד עם השחקן אית'ן הוק. ג'והנסון היא בוגרת לימודי תיאטרון של "פרופשנל צ'ילדרנס סקול" שבמנהטן ב-2002.
קריירה > מוזיקה

במאי 2008, יצא אלבומה הראשון של ג'והנסון שנקרא "Anywhere I Lay My Head", וכל השירים באלבום הם גרסאות כיסוי לשירים של היוצר והזמר טום וייטס, פרט לאחד שג'והנסון כתבה והלחינה. גרסת הכיסוי לשיר הידוע "Summertime" שהקליטה השחקנית במסגרת פרויקט צדקה של שחקני הוליווד זכתה להצלחה רבה ובעקבות ההקלטה הוצע לג'והנסון לשחק בתפקיד ראשי בהפקה חדשה של המחזמר "צלילי המוסיקה" בברודוויי, אך אחרי לבטים רבים סירבה השחקנית לעשות הסבה זמנית לתיאטרון.
בשנת 2007 השתתפה בקליפ "What Goes Around... Comes Around" של ג'סטין טימברלייק, שהיה מועמד לפרס הקליפ הטוב ביותר לשנת 2007 בטקס פרסי ה-MTV.
בשנת 2009 הוציאה אלבום משותף שנקרא "Break Up" עם המוזיקאי פיט יורן. תשע שנים לאחר מכן, בשנת 2018, שיתפה עם יורן פעולה פעם נוספת והוציאה איתו אלבום EP שנקרא "Apart".
קריירה > דוגמנות

ב-2006 סקרלט ג'והנסון נבחרה להוביל מסע פרסום של הבושם "Eternity Moment" מבית המותג קלווין קליין. כמו כן השתתפה בפרסומות עבור בית האופנה הצרפתי לואי ויטון ומותג האופנה האמריקאי גאפ.
בגיליון נובמבר 2006 של המגזין "Esquire" הוכרזה ג'והנסון כאישה הסקסית ביותר שחיה, תואר בו זכתה שוב באותו מגזין גם ב-2013. בינואר 2007 בחר בה המגזין "פלייבוי" כ"ידוענית הסקסית ביותר ב־2007". מגזין "גלאמור" בחר בה כ"גוף הסקסי ביותר בעולם", ומגזין "FHM" בחר בה כ"אישה הסקסית ביותר שחיה".
קריירה > דוגמנות > קוסמטיקה

בשנת 2020 פתחה יחד עם קייט פוסטר מותג מוצרי טיפוח לפנים הנקרא ״The Outset”. המותג דוגל במוצרים המורכבים מפורמולה טבעית ואורגנית, ושיטת טיפול בפנים בעלת מספר מועט של שלבים. מאז פתיחת המותג שבסיסו נמצא במשרד בניו יורק, מתמקדת ג׳והנסון בהגדלתו והפצתו ברחבי העולם, תוך שילוב עם קריירת המשחק שלה.
חיים אישיים

לג'והנסון אזרחות כפולה, אמריקאית (מלידה) ודנית (מאביה).
בשנים 2008–2011 הייתה נשואה לשחקן הקנדי ראיין ריינולדס.‏
ב-2014 נישאה בשנית לבעלים של סוכנות פרסום צרפתי, רומן דוריאק. באותה שנה נולדה להם בת. ב-2017 התגרשו.
מאז דצמבר 2017 היא בזוגיות עם הקומיקאי האמריקאי קולין ג'וסט, ובמאי 2019 הכריזו על אירוסיהם. באוקטובר 2020 הודיעו על נישואיהם בטקס פרטי. היא ילדה את בנם באוגוסט 2021.
חיים אישיים > עמדות פוליטיות

מאז 2008 ג'והנסון ידועה גם בתור תומכת של המפלגה הדמוקרטית בארצות הברית. ב-2004 השתתפה במסע בחירות של המועמד הדמוקרטי ג'ון קרי. לפני כן, הייתה רשומה כמצביעה למועמדים עצמאיים.
ב-2014 נבחרה ג'והנסון לפרזנטורית הבינלאומית של החברה הישראלית "סודהסטרים", ובהמשך כיכבה בפרסומת של החברה שהוצגה במשחק הסופרבול. בעקבות הפרסומת קראו ארגונים שתומכים בחרם על ההתנחלויות להחרים את ג'והנסון, ועקב כך עזבה ג'והנסון את ארגון זכויות האדם "אוקספם" שבו שימשה שגרירה של רצון טוב במשך כשמונה שנים, את הפרישה הסבירה באמירה ש"יש בינינו חילוקי דעות מהותיים בדעה לגבי תנועת ה-BDS". בעקבות החלטתה, ג'והנסון זכתה לשבחים ממספר אישים פוליטיים בישראל, לרבות ראש ממשלת ישראל בנימין נתניהו, שבפרפרזה על המשפט המפורסם מהסרט "חלף עם הרוח" אמר: "למען האמת, יקירתי, אכפת לי מאוד!".
פילמוגרפיה

| השנה | הסרט | התפקיד | הערות |
| --- | --- | --- | --- |
| 1994 | הורים בהזמנה | לאורה נלסון |  |
| 1995 | סיבה מוצדקת | קייטי ארמסטרונג |  |
| 1996 | לקפוץ או לא לקפוץ | אמילי |  |
| 1996 | Manny & Lo | אמנדה |  |
| 1997 | שכחו אותי בבית 3 | מולי פריט |  |
| 1998 | הלוחש לסוסים | גרייס מקלין |  |
| 2001 | רפסודיה אמריקאית | סוזנה סנדור |  |
| 2001 | העולם שבפנים | רבקה |  |
| 2001 | האיש שלא היה שם | בירדי אבונדאס |  |
| 2002 | עכבישים נגד אנשים | אשלי פארקר |  |
| 2003 | אבודים בטוקיו | שארלוט |  |
| 2003 | נערה עם עגיל פנינה | המשרתת גריט |  |
| 2004 | בובי לונג | דארסי ויל |  |
| 2004 | אישה טובה | מג וינדרמר |  |
| 2004 | בובספוג: הסרט | מינדי | דיבוב |
| 2004 | בחברה טובה | אלכס |  |
| 2004 | תוצאה מושלמת | פרנסיס קורטיס |  |
| 2005 | איילנד | ג'ורדן 2/דלתא |  |
| 2005 | נקודת מפגש | נולה רייס |  |
| 2006 | הדליה השחורה | קאיי לייק |  |
| 2006 | סקופ | סונדרה פראנסקי |  |
| 2006 | יוקרה | אוליביה |  |
| 2007 | יומני האומנת | האומנת בראדוק |  |
| 2008 | בת בולין האחרת | מרי בולין |  |
| 2008 | ויקי כריסטינה ברצלונה | כריסטינה |  |
| 2008 | הספיריט | סילקן פלוס |  |
| 2009 | הוא פשוט לא בקטע שלך | אנה מרקס |  |
| 2010 | איירון מן 2 | נטלי רושמן / נטשה רומנוף / האלמנה השחורה |  |
| 2011 | מקום לחלום עליו | קאלי פוסטר |  |
| 2012 | הנוקמים | נטשה רומנוף / האלמנה השחורה |  |
| 2012 | היצ'קוק | ג'נט לי |  |
| 2013 | דון ג'ון | ברברה |  |
| 2014 | היא | סמנתה | דיבוב |
| 2014 | מתחת לעור | האשה |  |
| 2014 | שף | מולי |  |
| 2014 | קפטן אמריקה: חייל החורף | נטשה רומנוף / האלמנה השחורה |  |
| 2014 | לוסי | לוסי |  |
| 2015 | הנוקמים: עידן אולטרון | נטשה רומנוף / האלמנה השחורה |  |
| 2016 | קפטן אמריקה: מלחמת האזרחים | נטשה רומנוף / האלמנה השחורה |  |
| 2016 | ספר הג'ונגל | קא הנחש |  |
| 2016 | יחי הקיסר! | דיאנה מורן |  |
| 2016 | לשיר | אשלי | דיבוב |
| 2017 | הרוח במעטפת | המייג'ור |  |
| 2017 | לילה קשוח | ג'ס |  |
| 2018 | אי הכלבים | נוטמג | דיבוב |
| 2018 | הנוקמים: מלחמת האינסוף | נטשה רומנוף / האלמנה השחורה |  |
| 2019 | הנוקמים: סוף המשחק | נטשה רומנוף / האלמנה השחורה |  |
| 2019 | ג'וג'ו ראביט | רוזי בצלר |  |
| 2019 | סיפור נישואים | ניקול ברבר |  |
| 2021 | האלמנה השחורה | נטשה רומנוף / האלמנה השחורה |  |
| 2021 | לשיר 2 | אש | דיבוב |
| 2023 | אסטרואיד סיטי | מידג' קמפבל |  |
| 2023 | North Star | קת'רין |  |
| 2024 | קח אותי לירח | קלי ג'ונס | גם מפיקה |
| 2024 | רובוטריקים: ההתחלה | אליטה-1 | דיבוב |
| 2025 | עולם היורה: חיים חדשים | זורה בנט |  |
| TBA | The Phoenician Scheme |  |  |
עידן זילברשטיין

| --- | --- |

 לידה:  1966 (בן 59 בערך) קריית מוצקין, ישראל 
 מדינה:  ישראל 
 עיסוק:  מחזאי, במאי, מלחין ומעבד מוזיקלי
 שפות היצירה:  עברית 
 בן או בת זוג:  פזית נוני 
 
עידן זילברשטיין (נולד ב-1966) הוא מחזאי, במאי, מלחין ומעבד מוזיקלי ישראלי.
ביוגרפיה

עידן זילברשטיין נולד וגדל בקריית מוצקין. יובל, אחיו, הוא טכנאי קול בהופעות ובהקלטות. איתי, אחיו השני, הוא כותב, מלחין ומפיק מוזיקלי.
זילברשטיין למד לנגן ולהלחין באופן עצמאי. בצה"ל שירת בלהקת הנח"ל 85 (בבימויו של צדי צרפתי), המחזור הראשון של הלהקות הצבאיות שחידש פעילות אחרי שהרמטכ"ל רפאל איתן הקפיא את פעילותן. בלהקה שירת כזמר ושם פגש את פזית נוני, שעתידה להיות אשתו.
יחד עם פזית נוני כזמרת ושני נגנים בוגרי רימון – שמיל פרנקל וגיל שטראוס - הקים את "נע לשבט" הרכב רוק  מראשוני דומינו גרוס, הופיעו במועדונים "רוקסן" ו"מאחורי הים". החומרים נכתבו בידי זילברשטיין.
הוא הקים מרכז לאומנויות הבמה בפנימיית אורט נתניה.
החל משנת 1988 מלמד בני נוער במקומות שונים, בהם קבוצת תיאטרון באגף הנוער בכלא השרון, איתם העלה את ההצגה 'מעגל זגופ'. פרויקט ארוך שנים בפנימיית 'אורט' נתניה. "סטוטה לדסטה" - פרויקט עם אוכלוסיית עולים מאתיופיה בבאר שבע. קבוצת התיאטרון של 'אורט' גאולה, תל אביב, שפעלה במשך שבע שנים. 'לקול השדים והרוחות' – התאטרוק, אשדוד, קבוצת אומנות חברתית בבימויה של זמירה רון. ניהול אומנותי של מחנה הרוק והמחנה הבין-תחומי – החברה למתנ"סים.
בשנת 2018, בעקבות יוזמה של עירית פרנק, הקים זילברשטיין את אנסמבל זָגוֹפַּ, (ZAGOPA) בתיאטרון הסמטה. האנסמבל כלל שחקנים, רקדנית, זמרת אופרה, אמן קולנוע, אמנית קרקס ועוד וחקר שפה של תיאטרון מודרני, פוסט דרמטי. לאחר תהליך של כשנה, העלה האנסמבל את פרי המחקר.
במקביל, יצר האנסמבל ליין של מסיבות, ZAGOPA PARTY.
חברי האנסמבל: מירב מאור, לי מלכה, עמית גרוס, רז הראל, לאורה סופיה הרננדז גיל, גיל מרקוביץ, גאריק נופין, איציק מכלוף, אורי שאכטר, שירי לוטן.
הלחין מוזיקה להצגות רבות לילדים ובני נוער, קלטות לילדים, תוכניות טלוויזיה.
עידן זילברשטיין נשוי לפזית נוני - שחקנית, בובנאית וזמרת-יוצרת. לזוג שני ילדים.
אודות מבחר ממחזותיו

טעונים
ילד חי או מת
נון סטופ קפה
גלות הנפש
בצלם אדם
חדקול
קשורה
מי שם
חלום על נייר זכוכית
אסופי
אמה מתעוררת
מחפשת
פרפרים בזריחה
אם תתקרבי
ספרו

טעונים, ילד חי או מת – מחזות; תל אביב: הוצאת גוונים, תשס"ז 2007.
יצירות

2019 - מחזה, בימוי ומוזיקה להצגה 'פרפרים בזריחה', תיאטרון הסימטה, אנסמבל זָגוֹפַּ.
2018 - מחזה ומוזיקה להצגה 'מחפשת', תיאטרון תמונע.
2015 - מחזה, בימוי ומוזיקה להצגה 'אם תתקרבי', פסטיבל תימנה.
2014 - מחזה, בימוי ומוזיקה להצגה 'אסופי', תיאטרון תמונע.
2013 - מחזה, בימוי ומוזיקה להצגה 'חלום על נייר זכוכית', תיאטרון תמונע.
2011 - מילים, לחנים והפקה מוזיקלית לאלבום ולמופע 'לתחנה הבאה', פזית נוני.
2011 - מחזה, בימוי ומוזיקה להצגה 'מי שם', תיאטרון תמונע.
2009 - מחזה, בימוי ומוזיקה להצגה 'קשורה', תיאטרון תמונע.
2005 - מחזה קצר 'ארבעה בנובמבר', פסטיבל תיאטרון קצר בצוותא, בבימוי אבישי מילשטיין.
2005 - "יחיד במינו" מאת יוסי וואסה ושי בן עטר בבימוי שי בן עטר בהפקת תיאטרון הנפש.
2004 - מחזה, בימוי ומוזיקה להצגה 'חדקול'.
2004 - מחזה ומוזיקה להצגה 'בצלם אדם', בבימוי עירית פרנק.
2002 - בימוי ומוזיקה להצגה 'בסוף מערב' מאת יצחק גורמזאנו גורן, בביצוע שרון רג'יניאנו.
2001 - מחזה בימוי ומוזיקה להצגה 'נון-סטופ קפה', התיאטרון הערבי-עברי ביפו.
2000 - מחזה, בימוי ומוזיקה להצגה 'חדירה', תיאטרון מ.ר.א.ה, קריית שמונה.
1998 - מחזה, בימוי ומוזיקה להצגה 'גלות הנפש', תיאטרון הסמטה.
1992-1988 - מילים, לחנים, עיבודים ושירה בלהקת הרוק "נע לשבט".
מוזיקה להצגות

2005 - 'אנד ארגי'/"יחיד במינו" מאת יוסי ואסה ושי בן עטר בבימוי שי בן עטר בהפקת תיאטרון הנפש. הפקה משותפת לתיאטרון הנפש והתיאטרון הארצי לנוער. זכתה בפסטיבל חיפה להצגות ילדים.
2000 - 'וחוץ מזה גזר' – פסטיבל חיפה להצגות ילדים, פרס המוזיקה.
1999 - סרטו התיעודי של ניצן גלעדי 'האויב האחרון', זוכה בפרסים בישראל ומחוצה לה
1998 - 'ילדי הנרות' – מאת יגאל אבן-אור, בבימוי עמית גזית, 'הקאמרי'.
1997 - 'אם בפוטנציה' – מאת עופר קניספל ובבימוי עירית פרנק, תיאטרון הסימטה.
1997 - 'העליונים' – מאת פסבינדר, בבימוי ניקו ניתאי, תיאטרון הסימטה.
1994 - 'שירת הנחמדים' – בבימוי עמית ליאור ובביצוע מסקי שיברו. ציון לשבח על המוזיקה, תיאטרונטו.
1989 - 'חיילים של מים' – מאת סופרים ומשוררים פלשתינאים, בבימוי צביקה קורמן, פסטיבל עכו.
1987 - 'מים ושמים ותיבה'-מאת יצחק גורמזאנו גורן, בביצוע מנחם עיני, 'בימת קדם', תיאטרון חיפה.
'שעת מרעה' – מאת משוררים ישראליים בעריכת רוני סומק.
'אזעקת שווא', בבימוי עמית ליאור, תיאטרון חזית.
'בית ברנרדה אלבה' – מאת לורקה ובבימוי סאלים דאו.
'הלילה השנים עשר' - מאת שייקספיר ובבימוי עמית גזית, אוניברסיטת חיפה.
תסריט, עיבודים והפקה מוזיקלית לדי.וי.די. 'נשיבוק', בביצועה של פזית נוני.
הערות שוליים

↑  הכרזה של הוועדה הישראלית
↑  הכרזה של הוועדה הבינלאומית
| --- | --- |
בקרת זהויות :  NLI: 987009116386105171  VIAF: 9904160668437403560004   WorldCat (עם VIAF): 9904160668437403560004 
אייל שכטר ודניאלה וירצר בהצגה "חלום על נייר זכוכית"
עמית לוי, ניר זליחובסקי, צליל חן זקס, פיליפ דומרב ולנה אטינגר בהצגה "מי שם"
ריימונד אמסלם בהצגה "קשורה"
מימין לשמאל: ליאור גרטי, אבי כהן, שירה פרבר, עופר עין גל, גיל צרנוביץ' וחוה רוזלסקי. בהצגה "חדקול"
ההצגה "פרפרים בזריחה", 2019
ויקינתונים

| --- | --- |


 סוג:  מסד נתונים סמנטי, חופשי, שיתופי ורב-לשוני
 סלוגן:  the free knowledge base that anyone can edit 
 תקופת הפעילות:  29 באוקטובר 2012 – הווה (12 שנים) 
 מייסדים:  דני ורנדצ'יץ', מרקוס קרוטש, קרן ויקימדיה 
 בעלות:  קרן ויקימדיה 
 wikidata.org
 
ויקינתונים (באנגלית: Wikidata) הוא מסד נתונים סמנטי, חופשי, שיתופי ורב-לשוני, השייך לקרן ויקימדיה. ויקינתונים משמש כמאגר נתונים מרכזי לכל המיזמים של קרן ויקימדיה, וניתן לעשות בנתונים שבו שימוש חופשי ברישיון נחלת הכלל.
מהות המיזם

בדומה למיזם ויקישיתוף שמרכז את קובצי המדיה בהם נעשה שימוש במיזמי קרן ויקימדיה והמופצים ברישיון חופשי, ויקינתונים משמש כמאגר נתונים מרכזי וחופשי. ניתן להשתמש בנתונים בצורות שונות – ניתן להעתיק, לשנות, להפיץ או להציג את הנתונים, אפילו למטרות מסחריות, כל זאת מבלי לבקש רשות. כמו בשאר מיזמי קרן ויקימדיה, הנתונים בוויקינתונים מוכנסים ומתוחזקים על ידי העורכים שמחליטים על הכללים של יצירת תוכן וניהול המידע. עם זאת, גם בוטים יכולים להזין נתונים בוויקינתונים. ויקינתונים אוגר נתונים מובנים ומקושרים, דבר המקל על שימוש חוזר בנתונים, ומאפשר שימוש ועיבוד על ידי מחשבים.
ויקינתונים מהווה מאגר נתונים מרכזי עבור ויקיפדיה בשפות השונות, כמו גם לשאר מיזמי קרן ויקימדיה. ויקינתונים תומך בוויקיפדיה בקישורי שפה, כלומר, ערכים מקבילים בוויקיפדיות בשפות שונות מקושרים ביניהם באמצעות ויקינתונים. בנוסף, פרטי מידע רבים (כגון תאריכי הלידה או נתוני התמ"ג של מדינות) מאוחסנים במאגר וניתן לעשות בהם שימוש בתבניות מידע או בתבניות רגילות המופיעות בוויקיפדיות השונות ובמיזמים נוספים. באופן זה מתאפשר לעדכן נתונים במקביל בכל הערכים במהדורות השונות של ויקיפדיה ובמיזמים אחרים של קרן ויקימדיה או של גופים אחרים, וליצור סינרגיה בין השפות השונות, דבר המקל על התחזוקה של ערכים, מצמצם את עומס העבודה, ומשפר את איכותה, מהימנותה ועדכניותה של ויקיפדיה.
מבנה ויקינתונים

ויקינתונים פועל על תוכנת Wikibase – מקבץ של תוספים למדיה-ויקי – והוא מסד נתונים גרפי בפורמט RDF.
מבנה ויקינתונים > פריטים

מסד הנתונים מתמקד בפריטים (Items), שיכולים לייצג כל נושא, מושג, אובייקט או ישות. הפריט הוא ישות מוגדרת שמתוארת באמצעות מכלול נתונים קונקרטיים. לדוגמה, ‏אולימפיאדת סיאול 1988‏ (Q8470), ‏אהבה‏ (Q316), ‏אלביס פרסלי‏ (Q303) או ‏גורילה‏ (Q36611).
לכל פריט מספר מזהה ייחודי מחויב המתחיל באות Q ומכונה QID. התווית (label) של הפריט היא השם המקובל לפריט בשפה מסוימת, וניתן להזין תווית בכל שפה נתונה. בצורה זו ניתן לזהות את הפריט ולהציג מידע בסיסי בעבורו בצורה שאינה מעניקה עדיפות לשפה אחת על פני השנייה.
תוויות של פריטים לא מוכרחות להיות ייחודיות. למשל, ‏מורה‏ (Q37226), ‏מורה‏ (Q521164), ‏מורה‏ (Q204040), ו-‏מורה‏ (Q849874) הם פריטים המתייחסים לישויות שונות בתכלית: הראשון הוא אדם העוסק בהוראה, השני יחידה פונולוגית, השלישי נהר במרכז אירופה והרביעי עיירה בשוודיה.
בעיקרון, כל פריט מורכב מתווית, תיאור ומספר קביעות (statements).
מבנה ויקינתונים > קביעוֹת

מידע על פריטים מאורגן בצורה של קביעות. באופן פורמלי, אלה הן הצהרות המורכבות מצמדים של מאפיין (property) וערך (value) אחד, או מאפיין ומספר רב של ערכים. למאפיין יהיה מזהה ייחודי שמתחיל ב-P.
למשל, בעבור הפריט ‏אוורסט‏ (Q513), המאפיין ‏שיא גובה‏ (P2660) יקבל את הערך 8,848 מטר; בעבור הפריט ‏שרלוק הולמס‏ (Q4653), המאפיין ‏יוצר‏ (P170) יקבל את הערך ‏ארתור קונאן דויל‏ (Q35610) – שהוא פריט ויקינתונים בפני עצמו. מאפיינים יכולים לקבל ערכים מסוגים שונים: מספרים, תאריכים, מחרוזות (למשל, ‏שם בשפת אם‏ (P1559)), קובצי מדיה (למשל, ‏תמונה‏ (P18)), פריטים אחרים בוויקינתונים ועוד.
לכל מאפיין נקבע סוג הערכים שהוא יכול לקבל. למשל, המאפיין ‏אתר רשמי‏ (P856) צריך לקבל ערך מהסוג URL. מאפיינים יכולים גם להגדיר אילוצים (constraints) - כללים מורכבים יותר לגבי השימוש המיועד שלהם. לדוגמה, למאפיין ‏עיר בירה‏ (P36) יש "אילוץ חד-ערכי", המשקף את המציאות כי לטריטוריות יש (בדרך כלל) רק עיר בירה אחת. עם זאת, המודל של ויקינתונים גמיש מאוד: היחס לאילוצים אינו כאל כללים שאין להפר אותם אלא כהכוונה לעורכים.
קביעות יכולות למפות מאפיין אחד ליותר מערך אחד. למשל, המאפיין של ‏עיסוק‏ (P106) יקבל אצל מארי קירי הן את הערך ‏פיזיקאי‏ (Q169470) והן את הערך ‏כימאי‏ (Q593644).
בתחילת 2022 היו קיימים קרוב לעשרת אלפים מאפיינים בויקינתונים. מאפיין חדש יכול להיווצר רק לאחר דיון עם הקהילה בדף המתאים.
מבחינים הם דרך אופציונלית שבה ניתן לשפר דיוק של קביעה כלשהי על ידי הוספת מידע בנוגע להיקפה. למשל, המאפיין ‏אוכלוסייה‏ (P1082) יכול לקבל ערך מספרי מסוים, וניתן לשפר את דיוק הקביעה ולציין במגדיר ‏נקודת זמן‏ (P585) את הערך "שנת 2017".
דוגמה נוספת. בפריט הספר ‏מורה נבוכים‏ (Q1140185), יועלה דיוק המאפיין ‏מתרגם‏ (P655) שתוכנו ‏מיכאל שורץ‏ (Q7063198) באמצעות המבחין ‏השפה של היצירה או של השם‏ (P407) לשפת התרגום ‏עברית‏ (Q9288).
קביעות יכולות גם לכלול הפניה למקורות כדי לתת סימוכין לקביעה. לקביעה ממוסמכת יש יותר תוקף מקביעה שאין לה מקורות. ישנן קביעות שחייבות סימוכין.
קביעות יכולות להיות מדורגות בשלושה דירוגים: מועדף, רגיל וירוד. ברירת המחדל ביצירת הקביעה היא דירוג רגיל. הדירוג מיוצג בצורת אייקון בשורת הערך ובצבע הרקע של הקביעה (ירוק למועדף, לבן לרגיל וורוד לירוד).
מבנה ויקינתונים > לקסמה (יחידה מילונית)

בבלשנות, לקסמה היא יחידה סמנטית (בעלת משמעות מילונית). באופן דומה, הלקסמות של ויקינתונים הן פריטים בעלי מבנה שהופך אותם למתאימים יותר לאחסון נתונים לקסיקוגרפיים כמו מילים, ביטויים ומשפטים, בכדי למפות בשפה אטימולוגיה, הטיות וכו'. חלק זה שעוסק בשפות אמור להשתלב בויקימילון.
היסטוריה ופיתוח

המיזם נוצר ביוזמת ויקימדיה גרמניה, ובמימון מענקים מהמכון לבינה מלאכותית של פול אלן, מקרן גורדון ובטי מור, ומגוגל, בסך של 1.3 מיליון אירו. זהו המיזם החדש הראשון של קרן ויקימדיה מאז 2006. פיתוח המיזם נעשה בעיקר על ידי ויקימדיה גרמניה וכלל שלושה שלבים:
ריכוז קישורים בין-לשוניים - קישורים בין ערכים בוויקיפדיה על אותו נושא בשפות שונות
אחסון מרכזי לנתונים שבתבניות מידע מכל הוויקיפדיות
יצירה ועדכון של רשימות ערכים על סמך נתונים בוויקינתונים
היסטוריה ופיתוח > השקה ראשונית

המיזם הושק באופן רשמי ב-30 באוקטובר 2012 וכלל תחילה רק קישורים בין-לשוניים. בעבר, כל ערך בוויקיפדיה כלל רשימה של קישורים לערך המקביל בוויקיפדיות אחרות. ויקינתונים היווה בשלב ראשון מאגר מרכזי של קישורים אלה: כל פריט שנוצר בוויקינתונים הכיל רק מידע בסיסי: תווית, תיאור וכינויים (תוויות אלטרנטיביות) וקישורים לערכים בנושא בוויקיפדיות השונות.
המהדורה הראשונה של ויקיפדיה שבה שולבו קישורים בין-לשוניים דרך מסד הנתונים של ויקינתונים הייתה ויקיפדיה ההונגרית, שבה שולבו הקישורים ב-14 בינואר 2013. קישורים בין-לשוניים דרך ויקינתונים נכנסו לשימוש לאחר מכן בוויקיפדיה העברית וויקיפדיה האיטלקית, ב-30 בינואר 2013, ב-11 בפברואר 2013 בוויקיפדיה האנגלית, -ב-6 במרץ 2013 בכל שאר הוויקיפדיות.
היסטוריה ופיתוח > הוספת קביעות

ב-4 בפברואר 2013 החלה הוספת הקביעות לוויקינתונים. הנתונים יובאו בחלקם בצורה אוטומטית מתבניות מידע וקטגוריות שבערכי ויקיפדיה. ב-27 במרץ 2013 החלו השילוב של ויקינתונים - תחילה ב-11 ויקיפדיות, ומ-23 באפריל בכל המהדורות בשפות השונות של ויקיפדיה. ב-22 ביולי 2013 מסד הנתונים השתלב עם המהדורות השונות של מיזם "ויקימסע" וב-14 בינואר 2014 השתלב גם עם ויקיטקסט.
היסטוריה ופיתוח > שליפת מידע

החל מהשלב השלישי של הפיתוח ניתן לייצר רשימות אוטומטיות של נתונים ולייצאם. ב-7 בספטמבר 2015, קרן ויקימדיה הכריזה על השקת ממשק השאילתות של ויקינתונים המאפשר למשתמשים לתשאל את מסד הנתונים באמצעות SPARQL. שירות זה מאפשר למשתמשים לקבל תשובות לסוגים שונים של שאלות, כגון "מהן עשר הערים הגדולות בעולם בהן מכהנת אישה בתפקיד ראש העיר", "באיזה יצירות אמנות מופיע מגדל אייפל" או "כמה אנשים קיבלו גם פרס אוסקר וגם פרס נובל".
נכון לנובמבר 2018, יש לפחות 26 כלים שונים המאפשרים לתשאל את ויקינתונים הנתונים בדרכים שונות.
סמליל המיזם

סמלילו של ויקינתונים הוא ברקוד המכיל את המילה "ויקי" בקוד מורס.
הערות שוליים

↑  Wikibase — Home, wikiba.se
↑  Help:Property constraints portal - Wikidata, www.wikidata.org
↑  Paul Allen Invests In A Massive Project To Make Wikipedia Better - Business Insider
1 2  Wikipedia’s Next Big Thing: Wikidata, A Machine-Readable, User-Editable Database Funded By Google, Paul Allen And Others | TechCrunch
↑  אמיר אהרוני, מהיום: ויקינתונים מופעל גם בוויקיפדיה העברית והאיטלקית, באתר ויקימדיה ישראל.
↑  Query Service, query.wikidata.org
↑  Wikidata:Tools/Query data - Wikidata, www.wikidata.org
| --- | --- |
בקרת זהויות :  NLI: 987012597970105171  GND: 1192148479  LCCN: no2019065326  VIAF: 1888155769085727880005   WorldCat (עם VIAF): 1888155769085727880005 
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
התרשים מראה את המונחים והמושגים החשובים ביותר בוויקינתונים
צילום מסך מאפיין ויקינתונים
תרשים של הלקסמות
צוות המפתחים של ויקינתונים
סמליל מיוחד שעיטר את אתר האינטרנט של המיזם ב-2014, בשבוע בו חגג ויקינתונים שנתיים להשקתו
שמחות

ערך זה עוסק בסדרת טלוויזיה ישראלית. אם התכוונתם למשמעות אחרת, ראו .
| --- | --- |
 שיר הנושא:  "חפלה", מילים: יהושוע גרנות, לחן: איתן מסורי, עיבוד: טל ירדני
 סוגה:  קומדיה
 יוצרים:  רמי ורד רובי דואניאס
 כותבים:  רמי ורד רובי דואניאס
 בימוי:  רובי דואניאס
 שחקנים:  גיא לואל, דנה פרידר, זאב רווח, ליז רביאן, אורי הוכמן, רמי ורד, לירית בלבן, דובדבני וקובץ', יוסף סוויד, מאיה קופצ'יק
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  24
 הפקה
 מפיק:  עינת זילבר-דמארי, תמר זילבר-ענבר
 מפיקים בפועל:  יעל גולדשטיין
 עורכים:  ניר כהן
 אתר צילומים:  אולפני ברודקאסט חולון
 צלמים:  איציק חנית, יובל דקל, איתמר מורז
 מוזיקה:  טל ירדני
 אורך פרק:  כ-25 דק'
 שידור
 רשת שידור:  ערוץ 2 רשת
 תקופת שידור מקורית:  30 ביוני 2017 – 13 באוקטובר 2017
 קישורים חיצוניים
 http://reshet.tv/entertainment/smachot/
 דף התוכנית ב-IMDb
 
שמחות היא סדרת טלוויזיה ישראלית קומית בכיכובם של גיא לואל, דנה פרידר, זאב רווח, ליז רביאן, אורי הוכמן, רמי ורד, לירית בלבן, דובדבני וקובץ', יוסף סוויד ומאיה קופצ'יק.
הסדרה משודרת החל מ-30 ביוני 2017 בערוץ 2 במסגרת שידורי הזכיינית רשת. הסדרה עוסקת באולם אירועים כושל העונה לשם "גני בל גרדנס היפים" (לשעבר "גני בל גרדנס היפים מאוד"), ועוסקת בהתרחשויות לפני האירוע.
דמויות > דמויות ראשיות

גל ארדיטי (גיא לואל) - מנהל האולם החדש הידוע בעיקר בשם משפחתו. מנהל רומן עם ימית. בפרק "איך פגשתי" מתגלה כי בשנת 2037 כבר יהיו לו ילדים. לא נאמר מי תהיה אשתו. בצבא כונה "ארדיכי" - חיבור מילים של ארדיטי ודיכאון מכיוון שרוב הזמן היה בדיכאון. בסוף העונה הראשונה לראשונה התנשק עם ימית.
ימית (דנה פרידר) - מנהלת המשרד. גרושה המנהלת רומן עם גל. נכדניתו (נכדה של אח) של מרדכי. אמא לילד קטן בשם מיק אשר מכונה על ידה "פוטין". בסוף העונה הראשונה התנשקה עם גל.
מרדכי בלילי (זאב רווח) - הבעלים של האולם. אלמן ונשוי לאיוונקה. בסוף העונה הראשונה נישא לה בשנית בחתונה יהודית.
שירז (ליז רביאן) - הקונדיטורית. עובדת יחד עם השף ג'קי, בן דודה. פזיזה. מאיימת בצורה אלימה וגסה אך לעולם לא מממשת את איומיה. בפרק "חדרי חקירות" מתגלה כי ג'קי מפחד ממנה כאשר היא מחזיקה סכין בידה. רווקה ואובססיבית לקשר. מאוהבת בארדיטי.
ג'קי ברדוגו (אורי הוכמן) - השף. עובד ביחד עם שירז בת דודתו. נשוי לגלית. מפחד משירז כאשר היא מחזיקה סכין בידה.
הרב שמעון עמר (רמי ורד) - משגיח הכשרות. אובססיבי להלכה ומנסה לא להיראות מודרני. בפרק "איך פגשתי" מתגלה כי יחתן את ארדיטי עם אשתו העתידית. אשתו היא חוזרת בתשובה, שהתמודדה בעברה בתחרות "מיס תבל" והגיעה למקום השני.
גלית ברדוגו בלילי (לירית בלבן) - מנהלת החשבונות. מפוזרת, וגורמת לבעיות לעיתים קרובות. בתו של מרדכי ונשואה לג'קי.
נתן חסון (יוסף סוויד) - רב המלצרים הערבי. חכם ופותר בעיות לעיתים קרובות. עברת את שם משפחתו ממוסקוביץ'.
איוונקה בלילי (מאיה קופצ'יק) - אשתו של מרדכי. מולדובית המדברת במבטא מולדובי כבד. זמרת שחושבת שהיא מעולה, אך למעשה אף אחד אינו מעוניין להאזין לה. עושה הכל כדי להפוך לסלב. נוהגת לתאר עצמה כאשר היא ליד מרדכי כ"אשתו וזמרת". ב-1999 הצטלמה ערומה לשער המגזין "מולדובה אירוטיקה". בסוף העונה הראשונה התגיירה ונשאה למרדכי בחתונה יהודית.
מני ודני (דובדבני וקובץ') - צלמי המגנטים. מתוארים בסדרה כטיפשים. מרדכי אף פעם אינו קורא להם בשמותיהם האמיתיים, אלא בשמות כמו: "עזריאל וגבריאל" ו"שמשון ויובב".
דמויות > אורחים

שחקנים אורחים מופיעים כמעט בכל פרק, משום שכמעט כל פרק עוסק בהכנות לאירוע בהן מעורב הלקוח.
איקה צבדר (אקי אבני) - פרודיה על צביקה הדר. בפרק 3 הוא מחתן גרושה וכהן ב"בל גרדנס", כולם מציעים לו רעיונות לפורמטים (שכולם מבוססים על תוכניות של צביקה הדר) ושירז מעריצתו רודפת אחריו. לבסוף הוא גונב את הרעיון של הרב עמר, לעשות סדרה בשם "רבנים משתובבים" (המבוססת על לצבי יש בעיה) המספרת על רבנים ברבנות הראשית ומוכר 50 פרקים לערוץ 20.
מיק (גלי דמארי)- בנה בן ה-3 וחצי של ימית. מכונה על ידה "פוטין". הופיע בפרק 8.
הרב יהושע המר (דב נבון) - חברו של הרב עמר. בפרק 11 הוא מחליף את עמר עקב הבחינות התקופתיות ברבנות ומוצא ליקויים חמורים כביכול בכשרות האולם, אך עמר מתקשר אליו ומסביר לו שהוא טעה.
שרגית (שירה קצנלנבוגן) - אמא של חוף. מתכננת אירוע בת מצווה לביתה ונדלקה על ארדיטי אך לבסוף מתארסת לרוברט. הופיעה בפרק 23.
רוברט (שמחה ברבירו) - אבא של שליו. מגיע לחגוג בר מצווה לבנו והציע נשואים לשרגית. הופיע בפרק 23.
רחל עמר (לינור אברג'יל) - אשתו של הרב עמר, חוזרת בתשובה. בעבר דוגמנית שזכתה בתואר מלכת היופי של ישראל ובתחרות "מיס תבל" הגיעה רק למקום השני. (לשחקנית לינור אברג'יל ביוגרפיה דומה מאוד. אף היא חוזרת בתשובה שהייתה דוגמנית, מלכת היופי של ישראל, ואף זכתה במקום הראשון בתחרות מיס תבל 1998).
אחינועם ברוך (שירלי בוגנים) - הייתה מלכת הכיתה של ארדיטי בתיכון. בפרק 5 מסתבר שהייתה מאוהבת בו והוא בה. נשואה לבועז ברוך.
בועז ברוך (תומר שרון) - איש גס רוח. נשוי לאחינועם. פוטר מהעבודה, ולכן הם באים לעשות בגני בל גרדנס היפים את אירוע בר מצווה של בנם כדי לקבל הנחות.
ניר (עודד מנשה) - חברו הנאה של ארדיטי שמגיע לאולם בקשר למכשיר שארדיטי רוצה שיקנה לו בנסיעתו הבאה לארה״ב. נדלק על שירז ויצא איתה.
סקירת סדרה

| עונה | מספר פרקים | תקופת שידור מקורית ישראל> פרק ראשון | תקופת שידור מקורית ישראל> פרק אחרון |
| --- | --- | --- | --- |
| 1 | 24 | 30 ביוני 2017 | 13 באוקטובר 2017 |